Rondelul amăgitoarei posesii 


Să ai femeia ce să-nsemne? 

Să doarmă-alături doar e poezie! 
Să vă sorbiţi din ochi e o beţie 
Şi neîntregi clipele-s demne! 


Împreunarea pare nerozie 
Simţirea de e ca din lemne — 

Să ai femeia ce să-nsemne? 

Să doarmă-alături doar e poezie! 


Iubirea-i din două...embleme? 
N-ar fi duelul doar o erezie? 
Posesia-i amară fantezie 


Dar aurind mereu dileme 


Să ai femeia ce să-nsemne? 

